# Alpujarras

### A Wikipédiából, a szabad lexikonból.

Alpujarras

Alpujarras egy hegyvidék neve Andalúziában, Spanyolországban.

## [szerkesztés] Fekvése

A Sierra Nevada déli részén, a tengerpartig 40 km szélességben, Motriltól Almeriáig mintegy 94 km hosszúságban terül el. Számos, mélyen behatoló völgy, továbbá meredek falú, sokszorosan elágazó mészhegységek, amelyek szürke-fehér színe a Sierra Nevada jegeces palahegységeitől nagyon különbözik, jellemzik e hegyvidéket. Az Adra folyó a nyugati és keleti részt egymástól elkülöníti; a nyugati Sierra de Gador (2325 m.) jelentékenyen magasabb. Az Alpujarras alpin vidéke, különösen Lanjaron környéke s a kilátás Salobrenatól a hófedte Mulhacenre Spanyolország legszebb tájai közé tartoznak. A legfelső részeiben és fő völgyeiben számos apró, tiszta vízű tengerszem van, azonban legtöbbnyire befagyottak, mivel 3000 m magasságban Európa legmagasabban fekvő havasi tavai. A déli, mélyebben fekvő terrasszokon fokozatosan melegebb, némely helyen afrikai az éghajlat.

## [szerkesztés] A név eredete

Az Alpujarras név (arabul: al Busarat, magyarul legelőhely) a mórok korából maradt fenn.

## [szerkesztés] Gazdaság

A datolya, pálma és cukornád is megterem. A lakosok között, kik juhászattal, és gyümölcstermeléssel, sőt a Sierra de Gador mellett ólom-, antimón- és ezüstbányászattal is foglalkoznak, vannak még a régi mórok utódai is.

## [szerkesztés] Települések

A főhelyek nyugaton Orgiva, keleten Ugar. Minden község a magasabb vidéken afrikai módon épült.

| Ez a szócikk részben vagy egészben a Pallas Nagy Lexikonából való, ezért szövege és/vagy tartalma elavult lehet. Segíts nekünk korszerű szócikké alakításában, majd távolítsd el ezt a sablont.

A lap eredeti címe "http://hu.wikipedia.org../../../a/l/p/Alpujarras.html"

Kategóriák: Figyelmet igénylő lapok | Spanyolország földrajza

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Deutsch
- Español
- Svenska